CELEX: 32019D1086
Language: da
Date: 2019-06-18 00:00:00
Title: Rådets afgørelse (EU) 2019/1086 af 18. juni 2019 om den holdning, som på Den Europæiske Unions vegne skal indtages på plenarmødet i Sammenslutningen af Stater mod Korruption (Greco) eller i Europarådets Ministerkomité til afgørelsen om at tildele Unionen observatørstatus i Greco

26.6.2019   
               
               
                  DA
               
               
                  Den Europæiske Unions Tidende
               
               
                  L 171/115
               
            
         RÅDETS AFGØRELSE (EU) 2019/1086
         af 18. juni 2019
         om den holdning, som på Den Europæiske Unions vegne skal indtages på plenarmødet i Sammenslutningen af Stater mod Korruption (Greco) eller i Europarådets Ministerkomité til afgørelsen om at tildele Unionen observatørstatus i Greco
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 83 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Ved Europarådets resolution nr. (93) 28 om delaftaler og udvidede aftaler gives der mulighed for, at stater, der ikke er medlemmer af Europarådet, og internationale organisationer kan deltage som observatører i delaftaler og udvidede aftaler som såsom aftalen om oprettelse af Sammenslutningen af Stater mod Korruption (Greco).
                  
               
                     (2)
                  
                  
                     Den 6. juni 2019 gav Rådet udtryk for sin støtte til Unionens observatørstatus i Greco og opfordrede Kommissionen til at forelægge et forslag om den holdning, som på Unionens vegne skal indtages i Europarådet.
                  
               
                     (3)
                  
                  
                     Den 6. juni 2019 fremsendte Kommissionen en anmodning om Unionens deltagelse som observatør i Greco til Europarådets generalsekretær.
                  
               
                     (4)
                  
                  
                     Opnåelse af observatørstatus har retsvirkninger, som er begrænset til følgende: Observatører har ret til at deltage i Greco-møder og til at have adgang til alle de dokumenter, der drøftes. Observatører har ikke stemmeret, er ikke genstand for evaluering og tager ikke formel stilling i evalueringsprocesser eller deltager ikke i evalueringsmissioner. Der opkræves ikke finansielle bidrag fra observatører. Observatører skal ikke yde finansielle bidrag.
                  
               
                     (5)
                  
                  
                     Unionens deltagelse i Greco som observatør udelukker ikke, at den eventuelt fremover kan deltage i Greco som fuldgyldigt medlem.
                  
               
                     (6)
                  
                  
                     Alle Unionens medlemsstater er medlemmer af Greco.
                  
               
                     (7)
                  
                  
                     Det forventes, at Greco vil blive anmodet om at træffe afgørelse om, hvorvidt Unionen skal tildeles observatørstatus, ved det 83. plenarmøde i Greco, der finder sted i Strasbourg den 17.-21. juni 2019 eller på det efterfølgende plenarmøde i Greco.
                  
               
                     (8)
                  
                  
                     Hvis afgørelsen herom ikke vedtages på det 83. plenarmøde i Greco eller på dens efterfølgende plenarmøde, forventes det, at spørgsmålet henvises til Europarådets Ministerkomité, og at ministerkomitéen vil blive anmodet om at træffe afgørelse om at tildele Unionen observatørstatus i Greco.
                  
               
                     (9)
                  
                  
                     Det er hensigtsmæssigt at fastlægge den holdning, som på Unionens vegne skal indtages på plenarmøde i Greco eller efter omstændighederne i Europarådets Ministerkomité til vedtagelsen af afgørelsen om at tildele Unionen observatørstatus i Greco.
                  
               
                     (10)
                  
                  
                     Denne afgørelse er i overensstemmelse med princippet om loyalt samarbejde.
                  
               
                     (11)
                  
                  
                     Denne afgørelse er i overensstemmelse med princippet om kompetencetildeling og den påvirker ikke kompetencefordelingen mellem Unionen og medlemsstaterne.
                  
               
                     (12)
                  
                  
                     I medfør af artikel 1 og 2 i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, og uden at dette berører artikel 4 i samme protokol, deltager disse medlemsstater ikke i vedtagelsen og anvendelsen af denne afgørelse, som ikke er bindende for og ikke finder anvendelse i disse medlemsstater.
                  
               
                     (13)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages, til afgørelsen om at tildele Unionen observatørstatus i Sammenslutningen af Stater mod Korruption (Greco), er som følger:
            
                        a)
                     
                     
                        Unionens medlemsstater støtter vedtagelsen af afgørelsen om at tildele Unionen observatørstatus i Greco på det 83. plenarmøde i Greco eller på dens efterfølgende plenarmøde
                     
                  
                        b)
                     
                     
                        Hvis afgørelsen om at tildele Unionen observatørstatus i Greco ikke vedtages på det 83. plenarmøde i Greco eller på dens efterfølgende plenarmøde, skal Unionens medlemsstater støtte, at spørgsmålet henvises til Europarådets Ministerkomité, og støtte denne komités vedtagelse af afgørelsen om at tildele Unionen observatørstatus i Greco.
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. juni 2019.
            
               
                  På Rådets vegne
               
               P. DAEA
               
                  Formand